
DR 30.11.2017                                                           115                   

 
Timbalan Yang di-Pertua [Dato’ Sri Haji Ismail bin Haji Mohamed Said]: 

...Sudah habis Yang Berhormat.  

Tuan Sim Tze Tzin [Bayan Baru]: Yang Berhormat Menteri, jangan lari Yang 
Berhormat Menteri. Saya mewakili orang-orang muda tanya soalan kepada Yang 
Berhormat Menteri... [Pembesar suara dimatikan] 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
sudah habis Yang Berhormat. Ahli-ahli Yang Berhormat, sekarang saya kemukakan 
masalah kepada Majlis bagi diputuskan. Masalahnya ialah bahawa usul Yang Berhormat 
Menteri Kewangan seperti yang tertera dalam Aturan Urusan Mesyuarat hari ini di bawah 
Perkara 5 yang telah dibentangkan sebagai kertas statut bilangan ST 63/2017 disahkan 
hendaklah disetujukan. 

[Usul dikemuka bagi diputuskan; dan disetujukan] 

 

 

AKTA CUKAI BARANG DAN PERKHIDMATAN 2014 

7.43 mlm. 

Timbalan Menteri Kewangan [Dato’ Wira Othman bin Aziz]: Terima kasih 
Tuan Yang di-Pertua. Tuan Yang di-Pertua, saya mohon mencadangkan: 

“Bahawa Dewan ini mengambil ketetapan iaitu menurut kuasa 
yang ditetapkan padanya oleh subseksyen 18(3), Akta Cukai Barang dan 
Perkhidmatan 2014 supaya Perintah Cukai Barang dan Perkhidmatan 
yang dibentangkan di hadapan Majlis ini sebagai kertas statut, bilangan 
ST 64/2017 disahkan”.  

Perintah ini diwartakan bertujuan untuk meminda Jadual Kedua dalam Butiran 
18 di bawah Perintah Cukai Barang dan Perkhidmatan Perbekalan dikecualikan 2014 
dengan menggantikan sub butiran 1 yang berikut. Perkhidmatan jagaan kesihatan yang 
disediakan oleh: 

(a) mana-mana kemudahan jagaan kesihatan swasta yang 
didaftarkan atau dilesenkan di bawah Akta Kemudahan dan 
Perkhidmatan Jagaan Kesihatan Swasta 1998 [Akta 586]; 
atau 

(b) mana-mana kemudahan yang diuruskan oleh mana-mana 
universiti yang ditubuhkan di bawah Akta Universiti dan Kolej 
Universiti 1971 [Akta 30] atau Akta Universiti Teknologi 
MARA 1976 [Akta173] bagi maksud kesihatan.  

Sub butiran 2(g) juga dipinda untuk memotong perkataan ‘oleh kemudahan 
jagaan kesihatan yang berdaftar atau berlesen’ dan sub butiran 2(h) untuk memotong 
‘yang disediakan oleh kemudahan jagaan kesihatan yang berdaftar atau berlesen’. 
Pindaan ini dibuat bagi membolehkan hospital pengajar universiti dan pusat kesihatan 
universiti untuk mendapat layanan yang sama dengan hospital swasta yang lain. Melalui 
pindaan ini, hospital pengajar universiti dan pusat kesihatan universiti tidak lagi perlu 
mengenakan GST ke atas perkhidmatan kesihatan yang dibekalkan mereka. Pindaan ini 
berkuat kuasa mulai 1 September 2017.  

Tuan Yang di-Pertua, saya mohon mencadangkan. Terima kasih. 

Timbalan Menteri di Jabatan Perdana Menteri [Dato’ Razali bin Ibrahim]: 
Saya sokong. 

Timbalan Yang di-Pertua [Dato’ Sri Haji Ismail bin Haji Mohamed Said]: 
Ahli-ahli Yang Berhormat, masalah sekarang ini terbuka untuk dibahas.  

Yang Berhormat Pokok Sena, Yang Berhormat Kepong dan Yang Berhormat 
Kapar. Selepas itu Yang Berhormat Menteri jawab. Ya, Yang Berhormat Pokok Sena.  

 

 

 

 

 



Timbalan Yang di-Pertua [Dato' Sri Haji Ismail bin Haji Mohamed Said]: ...Sudah habis Yang Berhormat. Tuan Sim Tze Tzin [Bayan Baru]: Yang Berhormat Menteri, jangan lari Yang Berhormat Menteri. Saya mewakili orang-orang muda tanya soalan kepada Yang Berhormat Menteri... [Pembesar suara dimatikan] Timbalan Yang di-Pertua [Dato' Sri Haji Ismail bin Haji Mohamed Said]: Ya, sudah habis Yang Berhormat. Ahli-ahli Yang Berhormat, sekarang saya kemukakan masalah kepada Majlis bagi diputuskan. Masalahnya ialah bahawa usul Yang Berhormat Menteri Kewangan seperti yang tertera dalam Aturan Urusan Mesyuarat hari ini di bawah Perkara 5 yang telah dibentangkan sebagai kertas statut bilangan ST 63/2017 disahkan hendaklah disetujukan. [Usul dikemuka bagi diputuskan; dan disetujukan]. AKTA CUKAI BARANG DAN PERKHIDMATAN 2014 7.43 mlm. Timbalan Menteri Kewangan [Dato' Wira Othman bin Aziz]: Terima kasih Tuan Yang di-Pertua. Tuan Yang di-Pertua, saya mohon mencadangkan: "Bahawa Dewan ini mengambil ketetapan iaitu menurut kuasa yang ditetapkan padanya oleh subseksyen 18(3), Akta Cukai Barang dan Perkhidmatan 2014 supaya Perintah Cukai Barang dan Perkhidmatan yang dibentangkan di hadapan Majlis ini sebagai kertas statut, bilangan ST 64/2017 disahkan". Perintah ini diwartakan bertujuan untuk meminda Jadual Kedua dalam Butiran 18 di bawah Perintah Cukai Barang dan Perkhidmatan Perbekalan dikecualikan 2014 dengan menggantikan sub butiran 1 yang berikut. Perkhidmatan jagaan kesihatan yang disediakan oleh: (a) mana-mana kemudahan jagaan kesihatan swasta yang didaftarkan atau dilesenkan di bawah Akta Kemudahan dan Perkhidmatan Jagaan Kesihatan Swasta 1998 [Akta 586]; atau (b) mana-mana kemudahan yang diuruskan oleh mana-mana universiti yang ditubuhkan di bawah Akta Universiti dan Kolej Universiti 1971 [Akta 30] atau Akta Universiti Teknologi MARA 1976 [Akta173] bagi maksud kesihatan. Sub butiran 2(g) juga dipinda untuk memotong perkataan 'oleh kemudahan jagaan kesihatan yang berdaftar atau berlesen' dan sub butiran 2(h) untuk memotong 'yang disediakan oleh kemudahan jagaan kesihatan yang berdaftar atau berlesen'. Pindaan ini dibuat bagi membolehkan hospital pengajar universiti dan pusat kesihatan universiti untuk mendapat layanan yang sama dengan hospital swasta yang lain. Melalui pindaan ini, hospital pengajar universiti dan pusat kesihatan universiti tidak lagi perlu mengenakan GST ke atas perkhidmatan kesihatan yang dibekalkan mereka. Pindaan ini berkuat kuasa mulai 1 September 2017. Tuan Yang di-Pertua, saya mohon mencadangkan. Terima kasih. Timbalan Menteri di Jabatan Perdana Menteri [Dato' Razali bin Ibrahim]: Saya sokong. Timbalan Yang di-Pertua [Dato' Sri Haji Ismail bin Haji Mohamed Said]: Ahli-ahli Yang Berhormat, masalah sekarang ini terbuka untuk dibahas. Yang Berhormat Pokok Sena, Yang Berhormat Kepong dan Yang Berhormat Kapar. Selepas itu Yang Berhormat Menteri jawab. Ya, Yang Berhormat Pokok Sena.